kalixlouiis/myanmar-wikipedia-corpus huggingface dataset:
ပိုမိုတိတိကျကျဆိုရလျင် ထိုဥပဒေများမှာ- (a) အီလက်ထရွန်နစ် ဆက် သွယ်ရေး ကွန်ရက်များနှင့် တွဲဆက်နေသော ပံ့ပိုးမှုပေးသည့် အင်္ဂါရပ်များကို ဆက်သွယ် သုံးစွဲခွင့်နှင့် ဆက်နွယ်မှု ရှိရေးဆိုင်ရာ ဥရောပ ပါလီမန် ညွှန်ကြားချက် ၂၀၀၂/ ၁၉/EC (ဆက်သွယ်သုံးစွဲခွင့် ညွှန်ကြားချက်) (b) အီလက်ထရွန်နစ် ဆက်သွယ်ရေး ကွန်ရက် များနှင့် ဝန်ဆောင်မှုများကို လုပ်ပိုင်ခွင့်ပေးသော ဥရောပ ပါလီမန် ညွှန်ကြားချက် ၂၀၀၂/ ၂၀/EC (လုပ်ပိုင်ခွင့်ပေးသော ညွှန်ကြားချက်) (c) အီလက်ထရွန်နစ် ဆက်သွယ်ရေး ကွန်ရက် များနှင့် ဝန်ဆောင်မှုများအတွက် ဘုံဖြစ်သော ဥပဒေပြုရေးဆိုင်ရာ ကန့်သတ်ချက် ပေါ်တွင် ညွှန်ကြား ချက် ၂၀၀၂/၂၁/EC (ကန့်သတ်ချက် ညွှန်ကြားချက်) (d) ညွှန်ကြားချက် ၂၀၀၂ /၂၂/EC (ကမ္ဘာလုံးဆိုင်ရာ ဝန်ဆောင်မှု ညွှန်ကြားချက်) နှင့် နောက်ဆုံးတွင် (e) ညွှန်ကြားချက် ၂၀၀၂/၅၈/EC (သီးသန့်ဖြစ်တည်မှု နှင့် အီလက်ထရွန်နစ် ဆက်သွယ်ရေး ဆိုင်ရာ ညွှန်ကြား ချက်)။
နည်းပညာနှင့် ဈေးကွက် ဖွံ့ဖြိုးတိုးတက်မှုတို့အရ၊ သုံးစွဲသူတို့ နှင့် အတူ ပူးပေါင်း၍ ဥရောပ လွှတ်တော်နှင့် ကောင်စီ တို့မှ ထိုအမိန့်ဥပဒေ ၅ရပ်ကို ပြင်ဆင်ပြုပြင်ပြီး ပိုမို ကောင်း မွန် မြန်ဆန်ပြီး အပြည့်အဝ ရရှိနိုင်သော ဝန်ဆောင်မှုများ အစဉ် အဆက် ပိုမို လိုအပ် တိုးတက် လာသည်။
ပို၍ အသေးစိတ်ဆိုရလျင် အမိန့်ဥပဒေ ၂၀၀၂/၂၂/EC နှင့် ၂၀၀၂/၅၈/EC တို့သည် ၂၅ ရက် နိုဝင်ဘာလ ၂၀၀၉ ခုနှစ် တွင် ဥရောပ လွှတ်တော် နှင့် ကောင်စီတို့၏ အမိန့်ဥပဒေ ၂၀၀၉/၁၃၆/EC အရ ပြင်ဆင်ခြင်း ဖြစ်သည်။
အမိန့်ဥပဒေ ၂၀၀၂/၁၉/EC ၊ ၂၀၀၂/၂၀/EC နှင့် ၂၀၀၂/၂၁/EC တို့သည် ၂၅ ရက် နိုဝင်ဘာလ ၂၀၀၉ ခုနှစ် တွင် ဥရောပ လွှတ်တော်နှင့် ကောင်စီတို့၏ အမိန့်ဥပဒေ ၂၀၀၉/၁၄၀/EC အရ ပြင်ဆင် ခြင်းဖြစ်သည်။
[85] ၎င်းပြင်ဆင်ချက် အားလုံးမှာ ကောင်စီမှ ကြေညာထုတ်ပြန်သော နက် ကြားနေရေး ဝါဒ (အယ်(လ်) ၃၃၇၊ ၁၈ ရက် ဒီဇင်ဘာလ ၂၀၀၉ ၊ စာမျက်နှာ ၆၉) ကို လိုက်နာ သည်။
၂၅ ရက် နိုဝင်ဘာလ ၂၀၀၉ ခုနှစ် တွင်ထုတ်ပြန်သော ဥရောပ လွှတ်တော် နှင့် ကောင်စီ တို့၏ စည်းမျဉ်းဥပဒေ (EC) No ၁၂၁၁/၂၀၀၉ မှ အီလက်ထရွန်နစ် ဆက်သွယ် ရေးကို စည်းကမ်းဖြင့် ထိန်းချုပ်သော ဥရောပ အဖွဲ့အစည်း နှင့် ရုံးခန်းကို တည်ထောင်ခဲ့ သည်။
ထို BEREC ၏ ရည်ရွယ်ချက်မှာ “NRAs (စည်းကမ်းချမှတ်ရေး တာဝန်ခံ များ) နှင့် ကော်မရှင် တို့အကြား ပူးပေါင်း ဆောင်ရွက်မှုများ ပိုမိုကောင်းမွန်လာစေရန်” နှင့် “အီလက် ထရွန်နစ် ဆက်သွယ်ရေး ကွန်ရက်များ နှင့် ဝန်ဆောင်မှုများ၏ ဈေးကွက် များ ပိုမိုကောင်းမွန် စွာ လည်ပတ်ဖွံ့ဖြိုးစေရန် ဥရောပ သမဂ္ဂ၏ အီလက်ထရွန်နစ် ဆက်သွယ်ရေး ကွန်ရက်များ နှင့် ဝန်ဆောင်မှုများဆိုင်ရာ စည်းမျဉ်းစည်းကမ်းများ” နှင့် “မိမိတို့ အလုပ် တာဝန်များကို မှီခို ခြင်း မရှိဘဲ၊ ရှင်းလင်းပြတ်သားစွာ လည်ပတ်ဆောင်ရွက်ရာ၌ ယုံကြည် စိတ်ချ ရစေရန် ရည် ရွယ်သည်။
” BEREC သည် လူ့အဖွဲ့အစည်းအကျိုးဆောင် မဟုတ်သလို ဥပဒေရေးရာ နှင့် သက်ဆိုင်သူများအဖွဲ့လည်းမဟုတ်ပေ။
BEREC သည် ERG (ဥရောပ စည်းကမ်း စည်းမျဉ်း ပြုသူများ အဖွဲ့) ကို အစားထိုး မည် မဟုတ်သလို တစ်နေရာတည်းမှ လူများပါဝင်ပတ်သက် နေသော အဖွဲ့အစည်းလည်း မဟုတ်ပေ။
ပြဋ္ဌာန်းထားသော ဥပဒေအရ ရုံးခန်းကို တည်ထောင် ထားသော်လည်း စီးပွား ရေးရာ စည်းမျဉ်းဥပဒေများ စာပုဒ် ၁၈၅ ပါအရ ဥပဒေရေးရာ နှင့် သက်ဆိုင်သူများ ပါရှိသော လူ့အဖွဲ့အစည်း မှ BEREC ၏ ဝန်ဆောင်မှုများကို စီမံခန့်ခွဲ ထောက်ပံ့ ပေးမည် ဖြစ်သည်။
ပတ်သက်ဆက်နွယ်သော အဖြစ်အပျက်များ ၂၀၁၀ ဖေဖော်ဝါရီလ တွင် စပိန် တယ်လီဖုန်းဆက်သွယ်ရေးနှင့် အင်တာနက် ဝန် ဆောင်မှုပေးသူ Telefonica (တယ်လီဖိုနီကာ) တို့၏ အမှုဆောင်အရာရှိ Cesar Alierta (ဆီဇာ အယ်လီအာတာ) က စပိန် နိုင်ငံ Bilbao (ဘေ(လ်)ဘီအာအို) တွင် ပြုလုပ်သော အစည်းအဝေးတစ်ခုတွင် ဖော်ပြသည်မှာ သူ၏ ကုမ္ပဏီမှ ကွန်ရက်ကို အသုံးပြုခြင်းအတွက် ဂူးဂဲ(လ်) နှင့်အခြား ရှာဖွေသည့် အင်ဂျင်များ ကို အခကြေးငွေ များ ကောက်ခံမည် ဖြစ်ကြောင်းဆိုသည်။
Mr. Alierta (မစ္စတာ အယ်လီအာတာ) က ထို ရှာဖွေသည့် အင်ဂျင်များသည် မိမိတို့ ကုမ္ပဏီ၏ အသုံးစရိတ်များတွင် ပါဝင် ပေးဆောင်ခြင်း မရှိဘဲနှင့် အကျိုးအမြတ်များရရှိနေခြင်း ဖြစ်ပြီး ထိုကဲ့သို့ ဖြစ်စဉ်သည် မဝေးတော့ သော အနာဂတ်တွင် ပြောင်းလဲလိမ့်မည် ဖြစ်ကြောင်း ဆိုသည်။
ထပ်လောင်း၍ သူ က ပြောဆိုသည်မှာ Telefonica (တယ်လီဖိုနီကာ) အနေနှင့် ကိုယ်ပိုင် နည်းလမ်းများ ကို ရှာဖွေမည် ဖြစ်ကြောင်းလည်း ဆိုသည်။
Mr. Alierta (မစ္စတာ အယ်လီအာတာ) က အသေးစိတ်ကို ပြောပြခြင်း မရှိခဲ့ပေ။
ဂူးဂဲ(လ်)နှင့် မိုက်ခရိုဆော့(ဖ်) ၏ Bing (ဘင်း) တို့က အခကြေးငွေ ပေးဆောင်ရန် ငြင်းဆန် နေသော် လည်း သုံးစွဲသူများ က ထို ရှာဖွေသည့် အင်ဂျင်များကို ဆက်လက် အသုံးပြုနေလျက် ရှိသည်။
[88] ဂျာမနီရှိ ဥပဒေ ၂၀၀၉ ခုနှစ် ဧပြီလ ၃ ရက်တွင် ဂျာမနီ၏ အကြီးဆုံး တယ်လီဖုန်းဆက်သွယ်ရေး ကုမ္ပဏီ ဖြစ် သော T-Mobile မှ skype သည် အပြည်ပြည်ဆိုင်ရာ နက် ကြားနေရေး ဝါဒ အ ကြို လွတ်လပ်မှုရှိသော နက် ပူးပေါင်းဆောင်ရွက်မှုတွင် တစ်ခုအပါအဝင် "ဖြစ်သော်လည်း"၊ ၎င်း မှ skype ကို ပိတ်ဆို့နေသည် ဖြစ်ကြောင်း ကြေညာပါသည်။
" skype သည် အင်တာနက် ပေါ် တွင် တယ်လီဖုန်းဆက်သွယ်ခြင်း၏ သော့ချက်တစ်ခု ဖြစ်ပြီး လှိုင်းအကျယ် အနည်းငယ် ကို သာ သုံးစွဲသည့် လုပ်ငန်းသုံး program တစ်ခုလည်း ဖြစ်သည်။
ထို့ကြောင့် ထိုဆုံးဖြတ်ချက် မှာ အသွားအလာ စီမံခန့်ခွဲမှု ပေါ်တွင်လည်းကောင်း၊ ဝန်ဆောင်မှု၏ အရေအသွေး ဆိုသည့် ကိစ္စရပ် နှင့်လည်းကောင်း ပတ်သက်ခြင်း မရှိသည်ကို အထင်အရှား တွေ့မြင်နိုင်သည်။
" [89] အဓိက အကြောင်းရင်း မှာ T-Mobile သည် အင်တာနက် အသုံးပြု ရရှိနိုင်မှုများ ကို တယ်လီဖုန်းကြိုးများချိတ်ဆက်မှုနှင့် သာ ပေးစွမ်းနိုင်နေ၍ ဖြစ်ပြီး ၎င်းကြောင့် ပင် skype နှင့် တိုက်ရိုက် ယှဉ်ပြိုင် နေရခြင်းကြောင့် ဖြစ်သည်။
အီတလီရှိ ဥပဒေ မတ်လ ၂၀၀၉ ကတည်းက စ၍ အီတလီတွင် ကြေညာချက်တစ်ခု ထုတ်ပြန်ခဲ့သည်။
၎င်းမှာ Proposta di legge dei senatori Vincenzo VITA (PD) e Luigi VIMERCATI (PD) "NEUTRALITA' DELLE RETI, FREE SOFTWARE E SOCIETA' DELL'INFORMAZIONE"လွှတ်တော်အမတ် Vimercati (ဗီမာကာတီ) က အင်တာဗျူးတစ်ခုတွင် ပြောကြားထားသည် မှာ “နက် ကြားနေရေး ဝါဒ အတွက် တစ်စုံတစ်ခု ပြုလုပ်ပေးလိုသည်” ဟူ၏၊ Stanford (စတန်း ဖို့ဒ်) ဥပဒေကျောင်း၏ ပါမောက္ခ Lawrence Lessig (လောရန့်(စ်) လက်ဆင်း) မှ လည်း သူ ့ကို အင်မတန် လေးစား ဂုဏ်ယူပါသည်ဟု ဆိုသည်။
Vimercati (ဗီမာကာတီ) က ပြောဆိုသည် မှာ ဤခေါင်းစဉ်သည် ခက်ခဲလှပါသည်၊ သို့သော်လည်း စာပုဒ် နံပါတ် ၃ တွင် ပါဝင်သော အကြောင်းအရာများ အရ ကြားနေရေး ဝါဒ၏ အတွေးအခေါ်များနှင့် ပတ်သက်၍ မှီငြမ်းပြုနိုင်သည်၊ ၎င်းမှာ ဖုံးကွယ်မှုမရှိဘဲ သတင်းများသိရှိစေခြင်း အတွက်တော့ ပြဿနာ တစ်ရပ် ဖြစ်ပေလိမ့်မည်၊ မိုဘိုင်းများ၏ ဆက်သွယ်ရေးတို့ အတွက်တော့ ဝန်ဆောင်မှုများ အာမခံချက်ရရန် အနည်းအကျဉ်းသော လှိုင်းနှုန်း သာလိုအပ်မည် ဖြစ်သည်၊ ကျွန်တော်တို့ တွင် သုံးစွဲသူများဘက်မှ ကာကွယ်ပေးရန် အတွက် နည်းလမ်းများတော့ လိုအပ်နေပြီ ဖြစ် သည်၊ အရေးကြီးသည်မှာ သုံးစွဲသူအနေနှင့် အင်တာနက်အားလုံးကို သုံးစွဲပိုင်ခွင့် မရရှိနိုင်ချိန် မျိုးတွင် သတင်း ပေးခံရဖို့ ဖြစ်သည်။
ကြေညာချက်မှာ ပါဝင်သော အကြောင်းအရာ၊ ဝန် ဆောင်မှု၊ ကိရိယာ တို့နှင့် ပတ်သက်သော အဆင့်ခွဲခြားမှု အားလုံးကို လက်မခံဘဲ ငြင်းဆို ထားသည်။
ကြေညာချက်မှာ ယေဘုယျအား ဖြင့် အင်တာနက် အကြောင်း (“အင်တာနက် အတွက် ဥပဒေ”) ပင်ဖြစ်ပြီး ခေါင်းစဉ်ကွဲများ ဖြစ်သည့် ကွန်ရက် ကြားနေရေး ဝါဒ၊ အခ ကြေး ငွေ မပေးရသော ဆော့ဖ်ဝဲလ် နှင့် လူတိုင်း ကို အင်တာနက်အသုံးပြု ပိုင်ခွင့်ပေးခြင်း စသည် တို့ ပါဝင်သည်။
ရုရှား ဖက်ဒရေးရှင်းရှိ ဥပဒေ ရုရှားတွင် ၂၀၀၇ ခုနှစ် စက်တင်ဘာလ တည်းက တယ်လီဖုန်း ဆက်သွယ်ရေး ဝန်ဆောင်မှု များအတွက် စည်းမျဉ်းစည်းကမ်း အသစ်များ ပါဝင်သော ရုရှားဖက်ဒရေးရှင်း ၏ ထုတ်ပြန် ကြေညာချက် N575 ရှိပြီးဖြစ်သည်။
ကွန်ရက် operator (ISPs) များသည် ယခုအခါ ဝယ်ယူအသုံးပြုသူ တစ်ဦးချင်းတို့၏ ကွန်ရက်သုံးစွဲမှုသည် ကွန်ရက်၏ ပုံမှန် လည်ပတ် လုပ်ဆောင်မှုတို့ကို ခြိမ်းခြောက် နှောင့်ယှက်လာမည်ဆိုပါက ထိုသို့ပြုလုပ်သူတို့ကို တရားဝင် ထိန်းချုပ်ခွင့် ရရှိ ပြီဖြစ်သည်။
ISP များ၏ တာဝန်သည် သတင်း အချက်အလက်များ၊ ကွန်ရက် လိပ်စာများသို့ ဝင်ရောက်ယူငင်မှု ဖြစ်နိုင်ခြေများ ကို ဖယ်ထုတ် ရှင်းပစ်ရန် သို့မဟုတ် အသုံးပြုသူများမှ အကြောင်းကြားပေးသော ထူးခြားသည့် အမှတ်များ ကို ဖယ်ထုတ်ပေးရန် ဖြစ်သည်။
အသုံးပြုသူ၏ တာဝန်မှာ အနှောင့် software များရန်မှ ဝယ်ယူသုံးစွဲသူ၏ အစွန်းခလုတ်ခုံကို ကာကွယ်ရန် များ လုပ်ဆောင် ပေးရန် နှင့် စပန် နှင့် အငြိုးထားသော software များ ဝယ်ယူသုံးစွဲသူ၏ အစွန်းခလုတ် သို့ ပြန့်ပွားမှုကို ကာကွယ် ပေးရန် ဖြစ်သည်။
လက်တွေ့တွင် ရုရှား ISP များသည် အသွား အလာ ပုံဖော်ခြင်း များ ဖြစ်စေသော BitTorrent ကဲ့သို့သော ဦးစားပေး အဆင့် သတ်မှတ်ချက် နိမ့်သော P2P protocol များ ကို ဖော်ထုတ်နေရသည်။
(ဤတွင် P2P သည် ၈၀% သော အသွားအလာကို ဖြစ်စေသည်) ထို့ပြင် အလွန်ခေတ်စားသော နည်းလမ်းတစ်ခု ဖြစ်သည့် လမ်းကြောင်း ပြန်လိုက်ခြင်း ကလည်းရှိပြန်သည်။
[91] ၎င်းမှာ bittorrent ကြောင့် ဖြစ်သော လိုင်းကြပ်တည်းမှုများကို ISP ၏ cache servers များ နှင့် အချို့သော မြို့တော်နယ်နိမိတ်အတွင်း ဧရိယာ ကွန်ရက် ထဲတွင် ရှိသော အသုံးပြုသူများ ဆီသို့ လမ်းကြောင်းပြောင်းလွှဲ ပေးရာတွင် အသုံးပြုသည်။
MANs အသုံးပြုခြင်းသည် ပိုမိုလျင်မြန်သော မြန်နှုန်း (၂x-၁၀၀၀x နှင့်အထက်၊ အတိအကျသည် ဝယ်ယူသည့် စာချုပ် တွင်ဖော်ပြပေးသည်) နှင့် ကျန်ရှိသော အင်တာနက် အားလုံး ထက် ပိုမိုအရည်အသွေး ကောင်းမွန်သော ဝန်ဆောင်မှုကို ရရှိသည်။
ချီလီရှိ ဥပဒေ ဘလော့ဂ် (blog) ၊ တွစ်တာ (Twitter) နှင့် အခြားသော လူမှုဆက်သွယ်ရေး ကွန်ရက်များ(Social Networks)၏ အကြီးအကျယ် ဂယက်ရိုက်မှုအပြီးတွင် ၁၃ ရက် ဇွန်လ ၂၀၁၀ တွင် ကျင်းပသော ချီလီ အမျိုးသားညီလာခံ တွင် တယ်လီဖုန်းဆက်သွယ်ရေး ဥပဒေများကို ကွန်ရက် ကြားနေရေး ဝါဒကို ထိန်းသိမ်းနိုင်ရန် ရှေးရှု၍ ပြန်လည် ပြုပြင်ပြဋ္ဌာန်းခဲ့သည်။
၎င်းသည် ကြားနေရေးဝါဒကို ထိန်းသိမ်းသည့် ပထမ ဦးဆုံးသော တရားဝင် ဥပဒေပြုပြင်ခြင်း ဖြစ်သည်။
ကမ္ဘာပေါ်ရှိ အခြားတစ်နေရာရှိ ဥပဒေ Net ကြားနေရေး ဝါဒသည် သာမန် ဆက်သွယ်ရေး ကုမ္ပဏီ တစ်ခု၏ အတွေးမှ ယခုအခါ ဂျပန် အပါအဝင် နိုင်ငံ အများအပြားတွင် ဥပဒေများအဖြစ်သို့ ကျယ်ကျယ်ပြန့်ပြန့် သရုပ်ပြ ဖော်ထုတ် လာကြပြီဖြစ်သည်။
.ဂျပန်တွင် အကြီးဆုံးတယ်လီဖုန်း ကုမ္ပဏီ ဖြစ် သော Nippon Telegraph နှင့် တယ်လီဖုန်း မှသူတို့၏ FTTH မြန်နှုန်းမြင့် အင်တာနက် ဆက်သွယ်မှုကို အသုံးပြု၍ Flet’s Square ဟု ခေါ်သော ဝန်ဆောင်မှုတစ်ခုကို ဆောင်ရွက်နေပါသည်။
တောင်ကိုးရီးယား တွင် ကွန်ရက် operator မှ ဝန်ဆောင်မှု ပေးသူ အဖြစ် တာဝန်ယူသော မြန်နှုန်းမြင့် FTTH ကွန်ရက်များ မှအပ VoIP ဝန်ဆောင်မှုကို အသုံးပြု၍ မရအောင် ပိတ်ပင်ထားသည်။
အာရှအရေးကိစ္စများ အထူးပြုလေ့လာသူ Thomas Lum ၏ အဆိုအရ “တရုတ်ပြည်သူ့သမ္မတနိုင်ငံ (PRC) သည် သတင်းနှင့်အချက်အလက်များ စီးဆင်းခြင်း နှင့် အစိုးရနှင့် ကွန်မြူနစ်ပါတီအရာရှိများကို အမြင်စောင်းစေမည့် အမြင်ရှုထောင့်များကို ပိတ်ပင် ခြင်းတို့ကို ကိုင်တွယ်ဖြေရင်းရန် ၁၉၄၉ ကတည်းက စတင်၍ အထူးကြိုးပမ်းအားထုတ် ခဲ့သည်။
၁၉၉၀ နှစ်လည်တွင် စတင် မိတ်ဆက်ခဲ့သော အင်တာနက် နည်းပညာသည် အစိုးရ အနေနှင့် ပြည်သူလူထု၏ အတွေးအမြင်များအပေါ် ဆက်လက်ထိန်းချုပ်မင်းမူနိုင်ရန် အတွက် စိန်ခေါ်မှုတစ်ရပ် ဖြစ်လာသည်။
အင်တာနက်အသုံးပြုမှု ကျယ်ပြန့်လာစဉ်တွင် သတင်းများရ ရှိနိုင်မှုလည်း ကျယ်ပြန့်လာသည့် အတွက် တရုတ်နိုင်ငံ၏ ဆက်သွယ်ရေး ဆက်ဆံရေးများ တိုးတက်လာချိန်တွင် အွန်လိုင်းပေါ်ရှိ အချို့ မီဒီယာများ၊ သတင်းဖော်ပြချက်များ တချို့က လည်း သိသာစွာ နောက်ပြန်ဆွဲလျက်ရှိသည်။
လေ့လာသူများမှ တရုတ်နိုင်ငံသည် ကမ္ဘာပေါ် တွင် အရှုပ်ထွေးဆုံး အင်တာနက်ကို စစ်ဆေးသည့် စည်းမျဉ်းများရှိနေသည်ကို ရှာဖွေတွေ့ရှိ ရသည်။
တရုတ်အစိုးရ အနေနှင့် ရှုပ်ထွေးပွေလီလှသည့် နည်းလမ်းများကို ပိုမို အတိုးချ အသုံး ပြု၍ အင်တာနက်တွင် ဖော်ပြထားသော တရားဝင် ဥပဒေသများ ပေါင်းစပ်ခြင်း၊ စောင့်ကြည့်ခြင်း နှင့် မိမိစိတ်ကြိုက် ဖြတ်တောက်ထိန်းချုပ်မှုများ ပြုလုပ်မှုတို့ကို အပြစ် ပေးခြင်း တို့အပြင် နည်းပညာ ပြောင်းလဲထိန်းသိမ်းခြင်းတို့ကို ထိန်းချုပ်ကန့်သတ်ခဲ့သည်။
” ပတ်သက်ဆက်နွယ်သော အကြောင်းကိစ္စများ အဆုံးတစ်ခုမှ အဆုံးတစ်ခုသို့ နိယာမ အဆုံးတစ်ခုမှ အဆုံးတစ်ခုသို့ နိယာမ ဆိုသည်မှာ အင်တာနက် ၏ အများအားဖြင့် အခြား protocol နှင့် data များ ဖြန့်ဖြူးရေးစနစ် တို့ကဲ့သို့သော ဗဟို ဒီဇိုင်းနိယာမ များ အနက်မှ တစ်ခု ဖြစ်သည်။
နိယာမမှ ဖော်ပြထားသည်မှာ ဆက်သွယ်ရေး စနစ်များ၏ အဆုံးသတ်များ ပေါ်ပေါက်မှု သို့မဟုတ် ထိန်းချုပ်နိုင်ရန် အတွက် ရင်းမြစ်များနှင့် နီးနိုင်သမျှနီးရန် ဆက်သွယ် ရေး protocol ဆောင်ရွက်မှုများကို သတ်မှတ်ဖော်ပြသင့်သည် ဟုဆိုသည်။
အဆုံးတစ်ခု မှ အဆုံးတစ်ခုသို့ ဥပဒေအရ protocol အင်္ဂါရပ်များသည် စနစ်၏ အောက်ခြေ အလွှာ များ တွင် အမြင့်ဆုံးသော ဆောင်ရွက်မှုများ ပြုလုပ်မှသာ တိုင်းတာဖော်ပြနိုင်မည်ဖြစ်ရာ TCP ပြန်လည် ထုတ်လွှတ်မှု အပေါ် ယုံကြည်စိတ်ချရမှု သည် တိုင်းတာဖော်ပြ နိုင်သေး သည် ဖြစ်သည်။
သို့သော် TCP ယုံကြည်စိတ်ချရမှု ကို ပိုမိုကောင်းမွန် လာစေရန် သုံးရမည့် အင်အားအတိုင်းအတာသည် အမြင့်ဆုံး စွမ်းဆောင်ရည်ကို ရောက်ရှိသည့် အခါ တွင် ရပ်တန့်သင့်သည်။
ထိုအတွေးအခေါ်သည် ၁၉၈၁ ခုနှစ် စည်းဝေးပွဲစာတမ်း ဖြစ်သော Jerome H. Saltzer ၊ David P. Reed နှင့် David D. Clark တို့၏ စနစ် ဒီဇိုင်းအတွင်း အဆုံးတစ်ခုမှ အဆုံးတစ်ခုသို့ နိယာမ တွင်ဖော်ပြထားသည်။
သူတို့ကဆွေးနွေးငြင်းခုံထားသည်မှာယုံကြည်စိတ်ချရသောစနစ်တစ်ခုမှန်ကန်စွာလည်ပတ်ဆောင်ရွက်နိုင်ရန် အတွက် အဆုံးတစ်ခုမှ အဆုံးတစ်ခုသို့ နိယာမတွင်း ရှိ ဖြစ်စဉ် များ အပါအဝင် ကြား ကျသော စနစ်အတွင်းရှိ ဖြစ်စဉ် များလိုအပ်သည်၊ သူတို့က ထောက်ပြ ထားသည်မှာ အနိမ့်ဆုံး ဆက်သွယ်ရေးစနစ်များရှိ ပါဝင်ဆောင်ရွက်မှု အများစုသည် သုံးစွဲ သူတို့အတွက် အမှန်တကယ် ထိုဆောင်ရွက်မှုများကို မလိုအပ်သော်လည်း အဖိုးအခ များ ပေးဆောင်ရပြီး သုံးစွဲ သူမှ အဆုံးတစ်ခုမှ အဆုံးတစ်ခုသို့ နိယာမ တွင် ပါရှိသော ဆောင်ရွက် ချက်များကို ပြန်လည် အသုံးပြု မည်ဆိုပါက အပိုသိမ်းဆည်းမှု မျိုးဖြစ် သွားပါလိမ့်မည်။
၎င်း မှာ သပ်ရပ်သော အစွန်းခလုတ်ရှိ "ညံ့ဖျင်း၊နိမ့်ပါးသော ကွန်ရက်" အဖြစ်သို့ ဦးတည် နေပါ သည်။
ယင်းမှာ ယခင်က ပုံစံဖြစ်သော ည့ံဖျင်းသော အစွန်းခလုတ် ရှိ သပ်ရပ်သော ကွန်ရက် ဟူသည်နှင့် လုံးဝဆန့်ကျင်ဖက် ဖြစ်သည်။
အချက်အလက် ခွဲခြားသတ်မှတ်ခြင်း Tim Wu မှာ ကွန်ရက် ကြားနေရေး ဝါဒကို အားပေးတောင်းဆိုသူ ဖြစ်သော်လည်း လက်ရှိ အင်တာနက် အသုံးပြုနေခြင်းသည် အကောင်းဆုံး အားထုတ်ဆောင်ရွက်လုပ်ဆောင် မှု အနေနှင့် ဖိုင် ရွှေ့ပြောင်းဆောင်ရွက်မှု များနှင့် လိုင်းကြပ်ပိတ်မှုကို ဖြစ်ပေါ်စေသော ဆက်သွယ်ရေး များကိုသာ ဦးစားပေး ဆောင်ရွက်နေပါက ကြားနေရေး ဖြစ်မည် မဟုတ်ဟု ဆိုသည်။
ယေဘုယျအားဖြင့် သုံးစွဲသူများအတွက် ဝန်ဆောင်မှုများနှင့် ဆုံမှတ် များကို ပိတ်ဆို့တတ်သော ကွန်ရက်တစ်ခုကို ထိုသို့ ပိတ်ဆို့လေ့ မရှိသော ကွန်ရက် နှင့်ယှဉ်လျင် အသုံးဝင်မှု နည်း လိမ့်မည်ဟု ယူဆကြမည်သာ ဖြစ်သည်။
ထို့ကြောင့် ကွန်ရက် တစ်ခုအနေ နှင့် ကြားမနေရေး ဝါဒ ဖြစ်နေရန်အတွက်မှာ သုံးစွဲသူများက ကြားမနေရေး ဝါဒ ကို စိတ်ဝင်စား ပတ်သက်မှုမရှိခြင်း သို့မဟုတ် သုံးစွဲသူများမှ အခြား ကန့်သတ်မှု နည်း သော ဝန်ဆောင်မှု ပေးသူထံသို့ ကူးပြောင်းလိုသော်လည်း အခြားဝန် ဆောင်မှု ပေးသူကို ရွေး ချယ်စရာမရှိခြင်း တို့ကြောင့်ဖြစ်သည်။
Net ကြားနေရေးဝါဒနှင့် ပတ်သက်၍ အခြေအတင်မှု များ ဆက်လက်ဖြစ်ပေါ်နေချိန်တွင် ကွန်ရက် ဝန်ဆောင်ပေးသူများသည်လည်း သူတို့ အချင်းချင်းအကြား ပူးပေါင်းစီစဉ်မှုများ ညှိနှိုင်းခဲ့ကြပြီ ဖြစ်သည်။
ထိုသဘောတူညီချက် များတွင် လိုအပ်နေသည်မှာ သတင်းနှင့် အချက်အလက်များ စီးဆင်းမှုကို မည်သို့ ဆောင်ရွက်ရမည် ဟူ၍ ဖြစ်သည်။
ထို့အပြင် ကွန်ရက် ဝန်ဆောင်သူတို့သည် port 25 ကို ပိတ်ဆို့ခြင်းဖြင့် sparm ပြန့်ပွားမှုကို ကာကွယ် ခြင်း၊ သို့မဟုတ် အဆင့်တူသူ အချင်းချင်း ကွန်ရက်ကို အသုံးပြု၍ ဂီတ များ ရှာဖွေသည့် လုပ်ငန်းသုံး program များအသုံးပြုသည့် port များကို ပိတ်ပစ်ခြင်း စသည့် နည်းဥပဒေသ များကို အသုံးပြုနေကြသည်။
ထိုကဲ့သို့ လုပ်ငန်းသုံး program များကို အသုံးပြုခြင်းများနှင့် ပတ်သက်၍ စည်းမျဉ်း စည်းကမ်းများ ပါဝင်သည့် ဝန်ဆောင်မှုဆိုင်ရာ သဘောတူညီချက် များကိုလည်း ထုတ်ပြန်တောင်းခံလေ့ ရှိကြသည်။
အင်တာနက် ဝန်ဆောင်သူအများစုသည် ထိုကဲ့သို့သော နည်းဥပဒေများကို အသုံးပြု ပြဋ္ဌာန်း လာကြသည်။
MIT Mantid Port ပိတ်ဆို့တားမြစ်ခြင်းကို တိုင်းတာသည့် အစီအစဉ် သည် အင်တာနက်အတွင်း port များ ပိတ်ဆို့ခြင်း နှင့် ဦးစားပေး အဆင့်များ ခွဲခြားခြင်း အလားအလာများကို ခြေရာ ကောက်ဖော်ပြရန် တိုင်းတာမှုတစ်ခု ဖြစ်သည်။
သို့သော်လည်း ကွန်ရက်ပေးသူများ အကြား ပူးပေါင်းဆောင်ရွက်မှုများ၏ အကျိုးသက်ရောက်မှုမှာ ထိုပူး ပေါင်းမှု အတွင်းသို့ ပါဝင်ဆောင်ရွက်သူများအတွက်သာရရှိပြီး ယင်းတို့၏ အသိုင်းအဝိုင်း ပြင်ပမှ လှုပ်ရှားမှုများကို သက်ရောက်မှု မရှိနိုင်ပေ။
Carnegie Mellon တက္ကသိုလ် မှ Jon Peha ၏ "ကွန်ရက် ကြားနေရေး ဝါဒ ဖန်တီးပြုလုပ်ခြင်း၏ အကျိုးအမြတ်များနှင့် စတေးမှုများ၊ နှင့် မျှခြေရောက် လုပ်ငန်းစဉ် တစ်ခု အတွက် ရှာဖွေခြင်း" စာတမ်းတွင် လုပ်ငန်းစဉ် ပြုလုပ်သူများအတွက် အကျိုးအမြတ် ရရှိ သော ရွေးချယ်မှုများ ခွင့်ပြုနေစဉ်အတွင်း သုံးစွဲသူများကို အန္တရာယ်ရှိသော လိုင်းအမျိုးအစား ခွဲခြားခြင်း များမှ ကာကွယ်ရန် ရွေးချယ်နိုင်ရေး အတွက် လုပ်ငန်းစဉ်များ ချမှတ်ရန် စိန်ခေါ်မှု များကို ဖော်ပြထားသည်။
Peha က ဆွေးနွေးတင်ပြထားသည်မှာ လိုင်းအမျိုးအစား ခွဲခြားခြင်းများကို ဖြေရှင်း နိုင်စေသည့် နည်းပညာများ၊ ရွေးချယ်မှု အမျိုးစုံတို့၏ ဥပမာအမျိုးမျိုး များ နှင့် စည်းမျဉ်းစည်းကမ်းများ၏ အကျိုးသက်ရောက်မှု အလားအလာတို့ကို ဆွေးနွေးထားသည်။
ဝန်ဆောင်မှု အရည်အသွေး အင်တာနက် Router များသည် ကွန်ရက်တွင်း ထိန်းချုပ်လည်ပတ်ပေးသူများ အကြားရှိ အမျိုးမျိုးသော ရှုမြင်ပုံများနှင့် သယ်ယူပို့ဆောင်ခြင်း သဘောတူညီချက်များ ကိုဖြတ်သန်း၍ သတင်းအချက်အလက်များကို ရည်မှန်းထားသော လက်ခံသူများ ထံသို့ ပို့ဆောင်ပေးသည်။
ယခုအခါတွင် အင်တာနက် protocol များကို အသုံးပြုသော ကွန်ရက်များသည် ဝန်ဆောင်မှု အရည်အသွေး (QoS) ကိုဦးစားပေး ဆောင်ရွက်ကြပြီး၊ ကွန်ရက်ချိတ်ဆက်မှု ဝန်ဆောင်ပေး သူများ မှလည်း ထိုဝန်ဆောင်မှုအရည်အသွေးများ (QoS) မြဲမြံစေရန်အတွက် ဝန်ဆောင်မှုပိုင်း ဆိုင်ရာ သဘောတူညီမှုများသို့ ဝင်ရောက်လာကြပြီ ဖြစ်သည်။
IP တို့ကိုအသုံးပြု၍ ကွန်ရက်များအကြား ချိတ်ဆက်ရန် တူညီစွာသတ်မှတ်ထားသော နည်းလမ်းမရှိပေ။
ထို့ပြင် IP သည်လည်း အင်တာနက် အစိတ်ပိုင်းဖြစ်သည့် အသုံး ပြုခြင်း သည် ကွန်ရက် အားလုံးတို့ အတွင်း တူညီစွာနည်းလမ်းသတ်မှတ်ထားခြင်း မရှိကြပေ။
IPTV အင်တာနက်မှ တဆင့်လည်ပတ်သော ရုပ်မြင်သံကြားအစီအစဉ် များ သည် လည်း အင်တာနက်မှ ဖယ်ထုတ်ခြင်းခံထားရပြီးသောကြောင့် ကွန်ရက် ကြားနေရေး ဝါဒ ၏ သဘောတူညီချက်များတွင် ပါဝင် ဆောင်ရွက်ခြင်းမရှိပေ။
IP အသုံးပြုသော အချက်အလက်များပေးပို့ခြင်း တွင် 3-bit မျှရှိသော အရေးကြီး သည့် DiffServ Code Point များပါဝင်ပြီး ၎င်းတို့သည် ကောင်းမွန် သော ဝန်ဆောင်မှု ကိုတောင်းဆိုကြသည်။
ခိုင်မာစွာ ဖွဲ့စည်းတည်ဆောက်ထားသော protocol များသည် ဝန်ဆောင်မှု ဆက်သွယ်ရရှိနိုင်သည့် အမှတ်များ ကို ပေးစွမ်းနိုင်မည်ဟု ယုံကြည်ထားကြသည်။
သို့သော် သဘောတူချိတ်ဆက်ထားခြင်းမရှိသော ပြင်ပ ကွန်ရက် များမှ ဝန်ဆောင်မှုများ တောင်းဆိုနေပါက အရာရောက်မည်တော့ မဟုတ်ချေ။
၎င်းကို ပုဂ္ဂလိက ကွန်ရက်များတွင် အထူးသဖြင့် အဆင့်မြင့် ဖွဲ့စည်းစီမံထားသော WiFi ကြိုးမဲ့ကွန်ရက် မျာတွင် အသုံးပြုလေ့ရှိသည်။
ထို့ပြင် အင်တာနက် ချိတ်ဆက်မှု ပေါ်တွင် မူတည်၍ SIP ၊ RSVP ၊ IEEE 802.11e နှင့် MPLS တို့ ကဲ့သို့သော ဆက်သွယ်ရေး ဝန်ဆောင်မှု များစွာ ရှိသည်။
အသုံးပြုမှုများသည်မှာ SIP နှင့် DSCP တို့၏ ပူးပေါင်းဝန်ဆောင်မှုဖြစ်သည်။
ရောက်တာထုတ်လုပ်သူများ အနေနှင့် ယခုအခါ "ဝိုင်ယာ၏မြန်နှုန်း" ပေါ်တွင် ဝန်ဆောင်မှု အမျိုးအစားများ ပြောင်းလဲ နိုင်သော ရောက်တာ များကို တင်သွင်းရောင်းချလာကြသည်။
Multimedia များ ပေါ်ပေါက်လာမှု နှင့်အတူ အင်တာနက်ကိုအသုံးပြု၍ တယ်လီဖုန်း ပြောဆို ခြင်း၊ အင်တာနက်အသုံးပြု၍ ရုပ်မြင်သံကြားကြည့်ရှုခြင်း နှင့် အခြားသော တင်ချိန် တိုတောင်း မှု နှင့်ရရှိသော လုပ်ငန်းသုံး program များ၊ ချိတ်ဆက် မရရှိနိုင်သော လိပ်စာသို့ အကြိမ်ပေါင်း များစွာ ကြိုးပမ်းခြင်းဖြင့် အချို့သော ပုဂ္ဂလိက ကွန်ရက်များ၏ ဖုံးကွယ်ထားမှုကို ရပ်တန့်၍ ပေါ်ပေါက်စေခြင်း၊ လုပ်ငန်းသုံး program များ အမျိုးအစားကိုမူတည်၍ အင်တာနက်ကို အလွှာ သတ်မှတ်ပေးရာမှ ကန့်သတ်ထားသောအထူးဝန်ဆောင်မှုများ ကိုပေးစေရန်တောင်းဆိုခြင်း၊ တို့လည်းဖြစ်ပေါ်လာသည်။
ထိုကြိုးပမ်းမှုများ ဆက်လက်ဖြစ်ပေါ်နေခြင်းသည် အင်တာနက် ဝန်ဆောင်မှု ပေးသူများ မှ ဝန်ဆောင်မှုများ ပြုပြင်တိုးတက်စေရေး သဘောတူညီမှုများ အ တွင်း ဝန်ဆောင်မှုအနိမ့်အမြင့်အမျိုးအစားများထည့်သွင်းရန် စတင်ဆောင်ရွက်လာသည်။
Alok Bhardwaj မှ ပြောကြားသည်မှာ နက် ကြားနေရေး ဝါဒ ကို ဥပဒေများ ပြဋ္ဌာန်း ထိန်းသိမ်းထားခြင်းသည် ဝန်ဆောင်မှု အရေးအသွေးကောင်း များ ဖော်ထုတ် အသုံးပြုရန် အတွက် ခိုင်မာပါသည်။
Net ကြားနေရေး ဝါဒ အတွေးခေါ် နှင့် ပတ်သက်၍ မကောင်းပြောဆိုသူများကို ဖယ်ထုတ်ခြင်းလည်းကောင်း၊ အရည်အသွေးကောင်း ဝန်ဆောင် မှုတို့အတွက် အခကြေးငွေများ ကျခံတောင်းဆိုသော ကွန်ရက်များကို ပိတ်ပင်ခြင်း စသည် တို့ကို ပါ ဥပဒေပြဋ္ဌာန်း သင့်သည်ဟုဆိုသည်။
သူကဆက်လက်၍ ဆိုသည်မှာ အရည်အသွေး ကောင်းမွန်သော ဝန်ဆောင်မှုများကို အသုံးပြုနေသော ကွန်ရက် တို့သည် အရည်အသွေးမကောင်းသော ဝန်ဆောင်မှုသာပေးနိုင်သော ကွန်ရက် တို့နှင့် ယှဉ်ပြိုင်၍ ငွေကြေး ထပ်မံကောက်ခံ စရာအကြောင်းလည်း မရှိကြောင်းဆိုသည်။
မည်သို့ပင်ဖြစ်စေ၊ ကွန်ရက် တစ်ခုလုံးအတွက် လိုအပ်သော ကွန်ပျူတာ စက်ပစ္စည်းများ၊ နှင့် အရည်အသွေး ကောင်းမွန်သော ဝန်ဆောင်မှု ကွန်ရက်များ ရေးဆွဲထိန်းသိမ်းရသည့် အဖိုးအခများသည်ကား အရည် အသွေးနိမ့် ကွန်ရက် များထက်တော့ အဆမတန် ကြီးနေသည်ပင် ဖြစ်သည်။
Xipeng Xiao မှ ဝန်ဆောင်မှု ၏ အရည်အသွေးနှင့် ကွန်ရက် ကြားနေရေး ဝါဒ တို့အကြား ချိတ်ဆက်နွယ်နေမှုကို “ဝန်ဆောင်မှုအရည်အသွေးကို စိန်ခေါ်နေသော နည်းပညာ၊ စီးပွားရေးရာ နှင့် စီမံခန့်ခွဲမှု - စံပြအင်တာနက်ဝန်ဆောင်မှုတစ်ခု၏ရှုထောင့်” ဟူသော စာအုပ်တွင် အတွင်းကျကျ လေ့လာဖော်ပြထားသည်။
၎င်းစာအုပ်သည် ဝန်ဆောင် မှု ၏ အရည်အသွေးကို နည်းပညာပိုင်းဆိုင်ရာအသုံးအနှုန်းများ နည်းနည်း နှင့် ပုံဖော်ခြယ်မှုန်း ထားသဖြင့် နည်းပညာပိုင်းဆိုင်ရာနယ်ပယ်မှ မဟုတ်သည့်သူများပင် ကွန်ရက် ကြားနေရေး ဝါဒ အကြောင်းကို ကောင်းမွန်စွာ နားလည်စေသည်။
အသွားအလာ ပုံဖော်ခြင်း အသွားအလာ ပုံဖော်ခြင်း သည် ကွန်ပျူတာကွန်ရက်များ အသွားအလာလမ်းကြောင်း လုပ် ဆောင်ချက်များ အကောင်းဆုံး ဖြစ်စေရန် အာမခံရန် နှင့် ၊ ပြန်လည်ဖော်ဆောင်ချိန် တိုးတက် ကောင်းမွန် လာစေရန် နှင့်∕သို့မဟုတ် အသုံးပြုနိုင်သော လှိုင်းအကျယ် ပိုကျယ် လာစေရန် အနေအထား သို့ ပြန်လည် ရောက်ရှိရန် အချို့သော စံသတ်မှတ်ချက် နှင့်ညီသော အချက် အလက်အစုအဝေးများ ကို နှေးကွေးစေခြင်းဖြင့် ထိန်းချုပ် ပြုပြင်ပေးသည်။
[98] ပိုမို၍ အတိ အကျပြောရလျင် ၎င်း အသွား အလာ ပုံဖော်ခြင်းသည် ကွန်ရက်ပေါ်တွင် ချိတ်ဆက်မှု လှိုင်း အကျယ်များ နှေးကွေးအောင် ပြုလုပ်သော (စီးဆင်းခြင်း သို့မဟုတ် စီးဆင်းမှု ဟုခေါ်လေ့ ရှိသည်) အတွဲလိုက်ပက်ကက် များကို ဖြေရှင်းပေးသော လုပ်ဆောင် ချက်တစ်ခုပင် ဖြစ် သည်။
ထို အသွားအလာ ပုံဖော်ခြင်း တွင် ကွန်ရက် အတွင်းသို့ ပေးပို့ထားသည့် စုစုပေါင်း အသွားအလာ များကို သတ်မှတ်ကာလအတွင်း (လှိုင်းအကျယ် အကြပ်အတည်းဖြစ်သွားချိန်) တွင် ထိန်းချုပ်ရန် သို့မဟုတ် အသွား အလာ များကို ပေးပို့ဖြတ်သန်းစေရန် အများဆုံးနှုန်း နှုန်းထားကိုပါ ကန့်သတ်ခြင်းများ တို့အပြင် ပိုမိုရှုပ်ထွေး လှသော လက္ခဏာများရှိသည့် GCRA တို့ပါရှိသည်။
အလွန်အကျွံ ပြဋ္ဌာန်းခြင်းများ ခွင့်ပြုသတ်မှတ်ထားသော လှိုင်းအကျယ်ထက် ပိုမိုသုံးစွဲ ကွန်ရက်ချိတ်ဆက်မှုများ ပြုလုပ်လာ လျှင် စောင့်ကြည့် ဖမ်းယူခြင်းပြုလုပ်စရာပင် မလိုအပ်ဘဲ QoS တစ်ခုကို သိရှိနိုင်သည်။
ဥပမာ အနေ နှင့် တယ်လီဖုန်း ကွန်ရက်သည် အသုံးပြုသူများ၏ တောင်းဆိုသော ချိတ်ဆက် ခေါ်ဆိုမှု များကို ငြင်းဆိုခြင်းများဖြင့် အသုံးပြုသူများ၏ သတ်မှတ်ထက် ပိုသုံးစွဲလိုမှု ကို ကန့်သတ် ထိန်းချုပ် ထားသည်။
အလွန်အကျွံ ပြဋ္ဌာန်းခြင်းများသည် သင်္ချာနည်းအရ တစ်ပြိုင်နက်အချက် အလက် ပေါင်း များစွာကို ပေးပို့စေသော နည်းလမ်းတစ်ခု ဖြစ်ပြီး ၎င်းမှာ အသုံးပြုသူ များ၏ အမြင့်ဆုံးသုံးစွဲလိုမှုကို ခြုံငုံ၍ တွက်ချက်ပေးသည်။
၎င်း အလွန်အကျွံ ပြဋ္ဌာန်းခြင်း ကို ပုဂ္ဂလိက ကွန်ရက်များ ဥပမာ - WebEx နှင့် အမေရိကန် တက္ကသိုလ် ကွန်ရက် ဖြစ်သော အင်တာနက် 2 Abilene ကွန်ရက် တို့တွင် အသုံးပြုသည်။
David Isenberg က စဉ်ဆက်မပြတ် ထောက်ပံ့ပေးနေခြင်း သည် အရည်အသွေးမြင့် ဝန်ဆောင်မှု နှင့် အသေးစိတ်အချက်အလက်များကိုစစ်ဆေးခြင်း နည်း ပညာများ ထက် ပိုကောင်းသော စွမ်းဆောင်ရည်ရှိပြီး စရိတ်စကနည်းသော နည်းပညာများကို အစဉ် ရရှိလာမည် ဖြစ်သည်ဟု ယုံကြည်နေပါသည်။
အဆင့်တူအချင်းချင်း ဖိုင်ဝေမျှခြင်း တစ်ကိုယ်ရေအိမ်သုံး လှိုင်းကျယ်များရောင်းချသူများမှ ပြောဆိုသည်မှာ လှိုင်းအကျယ် အလွန် အကျွံ သုံးစွဲမှုပြုသော အဆင့်တူသူ အချင်းချင်း ဖိုင်များဖလှယ်မှုပြုခြင်း များသည် အဖြစ်များ လာပြီး အင်တာနက်ချိတ်ဆက်မှုများ ထူထပ်လာခြင်းကို ထိန်းသိမ်းဖြေရှင်းပေးသည့် စနစ် မှာလည်း ထိုကဲ့သို့သော လှိုင်းအကျယ် အလွန်အကျွံတောက်လျှောက် သုံးစွဲ နေခြင်းများကို ဖြေရှင်းနိုင်စွမ်းမရှိချေ။
ထို့ကြောင့် အခြားတစ်ဘက်လှည့် နှင့်ဖြေရှင်းသော နည်းလမ်း များလို အပ်လာသည်။
၎င်းနည်းလမ်းများတွင် ဗီဒီယိုနှင့် အသံ တို့အတွက် သင့်တင့် လျောက်ပတ် သော အရည်အသွေးရှိသည့် လှိုင်းအကျယ်သာကန့်သတ်ခြင်း ဖြစ်ပေါ်လာသည်။
ဈေးနှုန်းသတ်မှတ်သည့် ပုံစံများ လှိုင်းကျယ် အင်တာနက်အသုံးပြုခွင့်များကို သုံးစွဲသူများအားရောင်းချရာတွင် သတင်း အချက် အလက် ရရှိမှု နှုန်းများပြားခြင်း နှင့် အမြင့်မားဆုံးမြန်နှုန်းရရှိနိုင်မှုကို အခြေပြု၍ ရောင်းချပါ သည်။
အချို့အငြင်းပွားကြသည်မှာ အကယ်၍သာ အင်တာနက်ဝန်ဆောင်မှု ပေးသူများ (ISPs) အနေနှင့် မိမိတို့ဝန်ဆောင်မှု အနိမ့်အမြင့်များကို ဝန်ဆောင်ခ နှုန်းထား အမျိုးမျိုး သတ်မှတ်၍ website များသို့ပေးပို့နိုင်ပါလျှင် လှိုင်းအကျယ် ပိုလျှံပြီးရောင်းချ နေရခြင်း ကြောင့် မလိုလားအပ်ဘဲ ကျသင့်နေရမှုများ (သို့မဟုတ် "ဈေးနှုန်းကွာခြားမမျှတသည် ကို ပြောင်းလဲရန်၊ 'သုံးစွဲသူများမှ ပိုမိုသုံးစွဲနေခြင်း'" ကြောင့်အရှုံးထွက်နေသည်ကိုလည်း ပြန်လည် ဖြည့်စွမ်းပေးနိုင်ခြင်းစသည်) ထိန်းသိမ်းဖြေရှင်းနိုင်မည့်နည်းလည်းရှိလာပေမည်။
သို့ရာတွင် မိမိ အာမခံထားသော မြန်နှုန်းစွမ်းအား နှင့် သတင်းအချက်အလက်များရရှိနှုန်း အသိပေး ဖော်ပြချက် များကို အခြေပြု၍ ဝယ်ယူသုံးစွဲသူအဖို့ သူလိုအပ်သော မြန်နှုန်းထားတစ်ခုကို ရရှိရန် မျှော်လင့်မည်ပင်ဖြစ်သည်။
အင်တာနက်ဝန်ဆောင်မှုပေးသူများအတွက် သုံးစွဲသူအမျိုးအစားကို အခြေပြု၍ ဈေးနှုန်းများ သတ်မှတ်ခြင်း ထပ်ဆင့်သောဝန်ဆောင်မှု ကိုအခြေခံ၍ ဝန်ဆောင်ခများ တွက်ချက်ခြင်း အ တွက်လိုအပ်သော formula များ အဖြစ်တွက်ချက် သုံးစွဲ၍ အသုံးပြုကောက်ခံကြသည်။
သို့ သော်လည်း ကွန်ရက်ကြားနေရေးဝါဒ သည် protocol အခြေခံထောက်ပံ့ပေးခြင်း ကို တစ်ဖက်တစ်လမ်းမှ ဦးတည်၍ ကြိုးစားဆောင်ရွက်နေစဉ်တွင်ပင် ဝန်ဆောင်ခ တို့၏ အခြေခံ တွက်ချက်မှုများမှာ မြန်နှုန်းရရှိမှု ကန့်သတ်ချက်များပေါ်တွင်မူတည်နေဆဲပင် ဖြစ်သည်။
ရည်ညွှန်းကိုးကား Category:နည်းပညာ။
အင်ဆူလင် ( ) ဟူသည် သရက်ရွက် (ပန်ခရိယ) မှထုတ်သော ဟော်မုန်းတမျိုးဖြစ်ပြီး သွေးတွင်းရှိ သကြားဓာတ် (ဂလူကို့) ပမာဏကို ထိန်းသည်။
ခန္ဓာကိုယ်မှ လုံလောက်အောင် အင်ဆူလင်မထုတ်နိုင်လျှင် သွေးတွင်း၌ သကြားဓာတ်များကာ ဆီးချိုသွေးချိုဖြစ်တော့သည်။
သွေးတွင်း၌ သကြားဓာတ်မလောက်လျှင် လူ့ခန္ဓာကိုယ်က ကိုယ်တွင်းသကြားဓာတ်ထုတ်ယူခြင်း (glycogenolysis) နည်းဖြင့် အသည်းနှင့် ကြွက်သားများတွင် သိမ်းထားသော ကလိုင်ကိုဂျင် (glycogen) ကို ဓါတုနည်းဖြင့် ဖြိုခွဲကာ သကြားဓာတ်ထုတ်သည်။
သွေးတွင်း၌ သကြားဓာတ်များလျှင် အထက်နည်းဖြင့်ပင် ဖော်ပြရာအစိတ်အပိုင်းတို့၌ သိမ်းသည်။
သိမ်းရမည်အချိန်ကို အချက်ပြသည်မှာ အင်ဆူလင်တည်း။
ခန္ဓာကိုယ်အတွက် အခြားလုပ်ဆောင်ချက်များ ရှိသေးရာ သွေးကြောအကျဉ်းအကျယ်ကိုထိန်းသည်လည်း အဝင်အပါဖြစ်သည်။
နောက်ခံသမိုင်း ၁၉၁၆ ခု၌ ရိုမေးနီးယားသား ခန္ဓာဗေဒပါမောက္ခ နီကိုလာရေ့ပေါလက်စကူ (Nicolae Paulescu) က ဘူချာရက်ရှိ ဆေးပညာနှင့်ဆေးဝါးတက္ကသိုလ်တွင် အင်ဆူလင်ကို ပထမဆုံး ခွဲခြားထုတ်ယူနိုင်ခဲ့သည်။
ယင်းကို ပန်ခရီယင် (pancrein) ဟု အမည်ပေးသည်။
ပန်ခရိယမှထုတ်သောအရည်ကို ဆီးချိုရှိသောခွေးကို ထိုးပေးရာ သွေးတွင်းသကြားဓာတ်ကို ထိန်းနိုင်ကြောင်း တွေ့ရှိခြင်းတည်း။
ပထမကမ္ဘာစစ်ကြောင့် စမ်းသပ်ချက် ဆက်မလုပ်နိုင်။
၁၉၂၁ အစောပိုင်းတွင် ဘူချာရက်၌ သူလုပ်ခဲ့သော စမ်းသပ်ချက်အကြောင်း စာတမ်း ၄ စောင် ရေးသည်။
နောက်နှစ်တွင် အထက်စာတမ်းများကို အစာရယူခြင်း၌ပန်ခရိယ၏အခန်းကဏ္ဍကိုလေ့လာချက် အမည်ဖြင့် စာတမ်းရှည် ရေး၏။
ယင်းကို ၁၉၂၁ ခု၊ ဇွန်လ ၂၂ ရက်တွင် ခန္ဓာဗေဒဆိုင်ရာနိုင်ငံတကာပိဋကတ်တိုက် (Archives Internationales de Physiologie) တွင် ထည့်သွင်းသိမ်းဆည်းခဲ့သည်။
Paulesco, N.C. (1921, August 31), "Recherche sur le rôle du pancréas dans l'assimilation nutritive.", Archives Internationales de Physiologie, 17: 85–103Lestradet, H. (1997), "Le 75e anniversaire de la découverte de l'insuline.", Diabetes & Metabolism, 23 (1): 112 ကနေဒါရှိ အနောက်ပိုင်းအွန်တာရီယိုတက္ကသိုလ်မှ အထွေထွေရောဂါကုဆရာဝန် ဒေါက်တာ ဖရက်ဒရစ် ဘန်တင်း (Frederick Banting) နှင့် သူ၏လက်ထောက် ချားဘက် (Charles Best) တို့သည်လည်း အလားတူစမ်းသပ်မှုမျိုးကို ကျန်းမာသောခွေးတွင် စမ်းသည်။
ဆီးချိုရောဂါကြောင့် သေအံ့ဆဲဆဲလူနာ အသက် ၁၄ နှစ်အရွယ် လီယိုနာ့ သွန်ပဆင် (Leonard Thompson) ကို အင်ဆူလင် စထိုးပေးကာ လူသားတွင် အသုံးပြုနိုင်ကြောင်း သိရသည်။